LV Eiropas Savienības Oficiālais Vēstnesis C 9/50

Paziņojums par antidempinga pasākumiem, kas ir spēkā attiecībā uz cita starpā Ķīnas Tautas Republikas izcelsmes tērauda trošu un tauvu importu Savienībā un kas ir paplašināti, tos attiecinot uz tādu tērauda trošu un tauvu importu, kuras nosūtītas cita starpā no Korejas Republikas, neatkarīgi no tā, vai tām deklarēta Korejas Republikas izcelsme

(2018/C 9/11)

Patlaban spēkā ir galīgais antidempinga maksājums, kas ar Padomes Īstenošanas regulu (ES) Nr. 102/2012 (1), kurā jaunākie grozījumi izdarīti ar Komisijas Īstenošanas regulu (ES) 2016/1167 (2), noteikts cita starpā Ķīnas Tautas Republikas izcelsmes tērauda trošu un tauvu importam un paplašināts, to attiecinot uz tādu tērauda trošu un tauvu importu, kuras nosūtītas cita starpā no Korejas Republikas, neatkarīgi no tā, vai tām deklarēta Korejas Republikas izcelsme.

No Korejas Republikas nosūtīta tērauda trošu un tauvu importam Eiropas Savienībā piemēro maksājumu 60,4 % apmērā, izņemot ražojumus, ko ražojuši uzņēmumi, kuriem ar Regulu (ES) Nr. 102/2012 (ar grozījumiem) ir piešķirts atbrīvojums, jo tie atzīti par faktiskajiem ražotājiem. Viens uzņēmums, kas atrodas Korejas Republikā, proti, CS Co., Ltd., kura veiktajam tērauda trošu un tauvu eksportam uz Savienību piešķirts atbrīvojums no antidempinga maksājuma, jo tas tika atzīts par faktisko ražotāju, ir informējis Komisiju, ka tā oficiālā adrese ir mainījusies, kā norādīts tālāk.

Uzņēmums apgalvo, ka adreses maiņa neietekmē tā tiesības maksāt tādu maksājumu, kādu tas maksājis, kad tam bija iepriekšējā adrese. Komisija pārbaudīja iesniegto informāciju un secināja, ka CS Co., Ltd. joprojām ir tas pats uzņēmums ar to pašu uzņēmuma reģistrācijas numuru, tikai ar mainītu darījumdarbības adresi. Faktiski šīs izmaiņas neietekmē Īstenošanas regulas (ES) Nr. 102/2012 secinājumus.

Norāde CS Co., Ltd. Īstenošanas regulas (ES) Nr. 102/2012, kurā jaunākie grozījumi izdarīti ar Īstenošanas regulu (ES) 2016/1167, 1. panta 4. punkta tabulā interpretējama, ņemot vērā, ka uzņēmuma adrese mainīta uz 31-102, Junam maeul 2-gil, Yangsan, Gyeongsangnam-do. Skaidrības labad TARIC papildu kods uzņēmumam paliek A969.

(1) Padomes 2012. gada 27. janvāra Īstenošanas regula (ES) Nr. 102/2012, ar kuru pēc termiņa beigu pārskatīšanas saskaņā ar Regulas (EK) Nr. 1225/2009 11. panta 2. punktu Ķīnas Tautas Republikas un Ukrainas izcelsmes tērauda trošu un tauvu importam noteikto galīgo antidempinga maksājumu attiecina arī uz tādu tērauda trošu un tauvu importu, kas sūtītas no Marokas, Moldovas un Korejas Republikas, neatkarīgi no tā, vai tās ir deklarētas ar izcelsmi minētajās valstīs, un ar kuru saskaņā ar Regulas (EK) Nr. 1225/2009 11. panta 2. punktu izbeidz termiņa beigu pārskatīšanas procedūru attiecībā uz Dienvidāfrikas izcelsmes tērauda trošu un tauvu importu (OV L 36, 9.2.2012., 1. lpp.).

(2) Komisijas 2016. gada 18. jūlija Īstenošanas regula (ES) 2016/1167, ar kuru groza Padomes Īstenošanas regulu (ES) Nr. 102/2012, ar ko nosaka galīgo antidempinga maksājumu par cita starpā Ķīnas Tautas Republikas izcelsmes tērauda trošu un tauvu importu un attiecina šo maksājumu arī uz tērauda trošu un tauvu importu, kurš nosūtīts no Korejas Republikas, neatkarīgi no tā, vai tas ir deklarēts ar izcelsmi Korejas Republikā (OV L 193, 19.7.2016., 19. lpp.).